# **ROMÂNIA**

# **JUDEŢUL SUCEAVA**

**MUNICIPIUL CÂMPULUNG MOLDOVENESC**

**Compartimentul juridic**

Nr. \_\_\_\_ din \_\_\_\_\_\_ 2024

RAPORT DE SPECIALITATE

**la proiectul de hotărâre privind transmiterea în administrare şi în mod gratuit a unor bunuri imobile (clădiri ) aflate în domeniul public al municipiului Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Colegiului Silvic „Bucovina” Câmpulung Moldovenesc**

Compartimentul juridic primind spre analiză proiectul de hotărâre privind transmiterea în administrare şi în mod gratuit a unor bunuri imobile (clădiri), aflate în domeniul public al municipiului Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Colegiului Silvic „Bucovina” Câmpulung Moldovenesc, menţionează următoarele:

În conformitate cu art. 867 alin. (1) din Legea nr. 287/2009 privind Codul civil, cu modificările şi completările ulterioare, dreptul de administrare se constituie prin hotărâre a Guvernului, a consiliului judeţean sau, după caz, a consiliului local.

    Totodată, potrivit cu art. 108 lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, consiliile locale hotărăsc, ca bunurile ce aparţin domeniului public sau privat, local să fie date în administrarea instituţiilor publice şi regiilor autonome din subordinea unităţii administrativ-teritoriale care le are în proprietate.

De asemenea, potrivit dispoziţiilor art. 129 alin. (2) lit. c) şi alin. (6) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, Consiliul Local are atribuţii privind administrarea domeniului public şi privat al municipiului şi hotărăşte darea în administrare bunurilor proprietate publică a municipiului, în condiţiile legii.

Având în vedere cele precizate, Compartimentul juridic consideră legal prezentul proiect de hotărâre.

**CONSILIER JURIDIC,**

**Stoica Liviu-Claudiu**

SLC/SLC 2 ex.